Skupnostna kavarna

NOVdih webinar #1: Večerna rutina
2024-03-14 18:00 - 19:30 UTC | Online-Zoom
NOVdih webinar #1: Večerna rutina je prvi dogodek enoletnega programa NOVdih za iskanje novega diha ali navdiha v življenju.

Virtualna dnevna soba Skupnostne kavarne gosti prvi webinar programa NOVdih.

Pogovarjali se bomo o tem kako lahko z večerno rutino poskrbimo za kakovosten spanec in pridemo do več stika s seboj.

S tabo bomo NOVdih ekipa, Sara Zupančič, Barbara Buh, Hana Mihevc in Urša Kaplan.

Sara ti bo predala uporabna znanja o tem:
* kako si ustvariti večerno rutino za optimalen spanec
* kako s spanjem poskrbeti za dobro počutje in jutro brez dremeža
Barbara bo govorila o tem:
* kaj se med spanjem dogaja z našimi hormoni
* kako z Buteykovim načinom dihanja pridemo do umiritve živčnega sistema
Hana ti bo predstavila:
* masažne tehnike za globoko sprostitev obraza in čeljustnega sklepa
* kako si z masažo pomagati pri težavah s čeljustnim sklepom (bolečine, pokanje, preskakovanje), škrtanju z zobmi zaradi stresa, zobobolu, glavobolu, anksioznosti, težavah s sinusi, mrščenju in prekomerni napetosti obraznih mišic zaradi dela z računalnikom.

Urša bo povezovala dogodek in bila voljo pred dogodkom za vsa tvoja vprašanja.

Cena webinarja je 33 € in vključuje:
– teoretični del
– praktični del
– Q&A in pogovor
Srečanje traja 90 min. Nanj se prijaviš z nakupom izdelka na spletni strani.
Za vsa tvoja vprašanja pa smo na voljo na info@skup-ka.si.

Ni še prepozno! Brezplačen webinar na temo jutranje rutine
2024-01-30 17:00 - 18:30
Ni še prepozno! Brezplačen webinar na temo jutranje rutine

Odkrij jutranjo rutino, ki te bo podprla pri kreiranju tvojega leta 2024.

Si si ob začetku leta postavila kup novih zaobljub in navad, pa imaš že težavo s tem, da jim slediš? Potem imamo zate dobro novico. Ni še prepozno! Ekipa štirih punc, različnih strok in vetrov, zate pripravlja webinar na temo jutranje rutine in dobrega počutja. Ker nikoli ni prepozno, da se vrneš k navadam, ki podpirajo najsvetlejšo verzijo tvojega življenja.
Morda iščeš nov navdih, NOVdih v življenju, ampak ti zmanjkuje časa, volje in moči za podporo vseh štirih stebrov dobrega počutja? Še ne veš kateri so ti stebri? Na webinarju ti povemo!
30. 1. te ob 17. uri vabimo, da se pridružiš brezplačnemu webinarju, ki bo podprl tvojo željo po boljšem počutju in novih, bolj zdravih navadah. Na webinarju boš izvedela, kako lahko na podlagi tega kateri jutranji tip si, prilagodiš svojo jutranjo rutino, da bosta tvoje počutje in življenje boljša in bolj kakovostna.
Predstavile ti bomo nekaj primerov dobrih praks jutranje rutine in odgovorile na vsa tvoja vprašanja glede izzivov, povezanih z njo. Razkrile ti bomo tudi skrivnost, kaj te čaka v februarju.
Navdih – NOVdih za to, da vztrajaš na poti k bolj kvalitetnemu življenju, mora priti iz tebe in me te bomo pri tem podprle. Kako? Tudi to izveš na webinarju.

Pred webinarjem pa lahko rešiš KVIZ, da ugotoviš kateri jutranji tip si.

Prijaviš se lahko TULE.

Webinar pripravljamo:
Sara Zupančič, avtorica Jutranjika, priročnika za jutranjo rutino
Barbara Buh, specialna pedagoginja, ustanoviteljica podjetja Dar spoznanja
Hana Mihevc, certificirana inštruktorica pilatesa in terapevtska maserka, ustanoviteljica podjetja Dotik narave
Urška Kaplan, ustanoviteljica družbeno odgovorne spletne kavarne Skupka

Bazar veščin #3: Poletna gibalna rutina
2023-07-13 18:00 - 19:30
Bazar veščin je niz tematskih srečanj, ki enkrat mesečno do konca leta potekajo v spletni dnevni sobi Skupnostne kavarne.

Predstavili bomo ustvarjalce, obrtnike, mojstre različnih uporabnih vsakodnevnih veščin, ki nas lahko podprejo tako ali drugače. Gre za to, da podelimo znanja, razširimo modrosti, se povežemo, spoznamo, sodelujemo.

V sredo, 13. 7. ob 18h se dobimo na tretjem Bazarju veščin s Tjašo Bobek, ustanoviteljico Jogalnice.

Prijava.

Tjaša se je z jogo srečala leta 2010 in vse od takrat je ta del njenega življenja. Skozi leta je raziskovala različne smeri joge in z redno prakso v svoje življenje vnesla potrebno dozo gibanja. Zaradi pozitivnih učinkov, ki jih je čutila ob praksi joge, se je odločila, da naredi tečaj za učiteljico, da bi lahko znanje in izkušnje prenesla tudi na druge. Tečaj je zaključila leta 2021 in rodila se je Jogalnica, kraj, kjer razgibaš telo in umiriš um, prostor kjer je čas samo tvoj in se lahko popolnoma sprostiš.

Na srečanju se bomo pogovarjali o gibanju in gibalni rutini med poletjem, ko je večina joga, pilates in drugih studiev zaprtih, smo na dopustu, potujemo in zato morda nimamo dostopa do vadb ali pa smo bolj naravnani k počitku, naša dnevna gibalna rutina pa je spremenjena. Tema tretjega Bazarja veščin je torej kako ohranjati gibčno, vitalno in zdravo telo tudi med poletjem.

Če bi želel_a sodelovati, deliti svoja znanja ali veščine in se predstaviti, pa mi to lahko sporočiš na: info@skup-ka.si.

Upam, da se vidimo!
